Il-voti kollha meħuda mill-Parlament qabel l-elezzjonijiet jibqgħu legalment validi għall-Parlament li jmiss. Dan ifisser li wara l-elezzjonijiet il-Parlament il-ġdid ikompli fejn ikun ħalla l-Parlament preċedenti u jkompli bl-istadju li jmiss tal-proċedura tat-teħid tad-deċiżjonijiet. Għal ħidma leġiżlattiva li ma tkunx waslet sal-plenarja qabel l-elezzjonijiet, ma hemm l-ebda pożizzjoni Parlamentari legalment valida u għalhekk ir-regoli interni tal-proċedura tal-Parlament jistipulaw li f'dawn il-każijiet il-ħidma li saret fuqhom (eż. fil-kumitat) matul il-leġiżlatura preċedenti tiskadi. Madankollu, fil-bidu tal-leġiżlatura l-ġdida, il-Konferenza tal-Presidenti l-ġdida tal-Parlament – il-President tal-PE u l-mexxejja tal-partiti politiċi – tista' tiddeċiedi li tkompli l-ħidma li diġà saret fuq dawk il-fajls (l-Artikolu 240 tar-regoli ta' proċedura tal-PE). Dokumenti © Parlament Ewropew Għal aktar informazzjoni L-Osservatorju leġiżlattiv Aqsam din il-paġna ma' ħaddieħor: Irreġistra biex tirċievi l-aġġornamenti b'mail